cyanic-selkie/wikianc huggingface dataset:
Konfūcisms
Konfūcisma pamatnostādnes
Konfūcijs uzskatīja, ka valsts veidotājelements ir ģimene. Ja ir stabila ģimene, būs arī stabila valsts. Lai pārvaldītu valsti, valdnieks nedrīkst būt izšķērdīgs, tad tauta pati viņam sekos. Piespiežot kādu strādāt sev, nedrīkst izsaukt pret sevi naidu, un savā lielumā nedrīkst būt lepns. Tauta valdnieku patiesi cienīs tikai tad, ja viņš nebūs cietsirdīgs. Jāatceras, ka paēdusi, pārtikusi tauta ir viegli vadāma. Konfūcismā nav vietas vardarbībai, turklāt katra cilvēka uzdevums ir morāli pilnveidoties. Ideāls ir izglītotais, cildenais un gudrais. Jāapkaro rupjība, skopums un dīkdienība.
Konfūcijs uzskatīja, ka esošā Ķīnas sabiedrība ir bez dao, un viņš vēlējās iedibināt valstī kārtību, veidojot sabiedrību tā, lai tā būtu kā liela ģimene, kurā valdītu sensenās tradīcijas: mīlestība, uzticība un cieņa. Ceļš, kā atjaunot Ķīnas valsti, ir atgriesties pie pagātnes. Konfūcijs aicināja atgriezties pie patriarhālām attiecībām.
Brūss Makendless
Biogrāfija
1990. gada maijā Makendless atstāja NASA. Pēc tam viņš strādāja uzņēmumā Lockheed Martin Space Systems.
Konfūcisms
Konfūcisma pamatnostādnes
Viņa mācībai ir viens mērķis- no jauna atrast un apliecināt cilvēka dabu. To var sasniegt vienīgi, ja cilvēks atbilst dao ritumam. Pēc Konfūcija domām, dao tuvība dotu iespēju cilvēkā atklāties daudzām spējām un tikumiem. Lai panāktu to, ka cilvēks kalpotu dao apliecinājumam, nevis ritma un kārtības izjaukšanai, ir jāiemieso šādas "cildenā vīra" (dzjuņdzi) īpašības: uzticība, pienākums, taisnīgums, cilvēcība (žeņ). Vissvarīgākā īpašība ir žeņ, no kuras seko visi pārējie tikumi. Savukārt cilvēkam piemīt arī galvenie 5 netikumi - viltība, necienīga uzvedība, melīga (bet skaista) runāšana, sliktas rīcības iegaumēšana un piekopšana, liekulība.
Lai kļūtu par "cildeno vīru", ir nemitīgi jāanalizē savas domas, rīcību un mērķus. Šīs darbības palīdz tuvināt cilvēku ideālam. "Cildenajam vīram" ir sevī jāpārvar mazais, nenozīmīgais cilvēks (sjaožeņ). Viņam vienmēr un visur jāpilnveido sevi, paturot prātā galveno domu - sevis pilnveidošanu. Cilvēka griba nav orientēta uz subjektīvu mērķu īstenošanu, bet gan uz centieniem iedzīvināt cilvēka un lietu dabai atbilstošu kārtību.
Sākotnēji konfūcisms bija ētiska un sociāli psiholoģiska mācība, orientēta uz indivīdu. Tomēr pakāpeniski Konfūcija mācībā arvien vairāk iezīmējās politiska orientācija. Konfūcija atziņas kļuva par mācību ierēdnim, valsts pārvaldītājam, kas ar dzelžainu gribu, savu būtni pakļaujot vispārējām interesēm, cenšas apliecināt dabisko kārtību, dao likumu.
Konfūcisms cenšas visu cilvēka dzīvi pieskaņot nemainīgam uzvedības reglamentam. Vispārpieņemtas normas nosaka ne tikai dzjuņdzi tikumisko uzvedību, bet arī ģērbšanās veidu un matu sakārtojumu. Laika gaitā, palielinoties konfūcisma ietekmei, ritualizācijas tendence gūst universālu nozīmi, tā aptver visas cilvēcisko attiecību jomas, kļūstot par Ķīnas kultūras pamatpazīmi.
Jabalova
Jabalova ir ciems Balvu novada Bērzpils pagastā. Atrodas pagasta austrumu daļā 14 km no pagasta centra Bērzpils, 42 km no novada centra Balviem un 243 km no Rīgas.
Apdzīvotā vieta atrodas netālu no autoceļa V489 (Tilža–Bērzpils), Ķeibas upes krastā.
Buki
Buki var būt:
Daoisms
Daoisms jeb taoisms ir reliģiski filozofiska uzskatu sistēma, kuras pamatā ir Laodzi darbs "Daodedzjin". Otrs svarīgākais daoisma darbs ir Džuandzi "Džuandzi". Nozīmīgs daoisma teksts ir arī "Jidzjin" ("'Pārmaiņu kanons") ko izmanto zīlēšanai. Uzskata, ka daoisms izveidojās 4.—3. gadsimtā p.m.ē. Līdzās konfūcismam daoisms ir viena no divām lielajām Ķīnas tautas filozofiskajām tradīcijām.
Daoisma pamatjēdziens ir "dao", ko bieži tulko kā "ceļš", lai arī šis jēdziens principā ir nedefinējams un netulkojams. Daoismā dao ir kosmiskās kārtības avots un princips, dzīvības spēka plūdums.
Daoisma rituāli sāka veidoties apmēram 2. gadsimtā, ap 3. gadsimtu daoisti sāka arī pielūgt dievus. Līdz ar 4. gadsimta sākumu Ķīnā saasinājās konflikts starp daoisma un mahājānas budisma piekritējiem, lai arī viņu uzskati būtībā bija visai līdzīgi — šo abu grupu pārstāvji pat viens otru vajāja, taču ar laiku daļēji apvienojās.
Daoismam izplatoties Ķīnā, tas sajaucās ar senākiem uzskatiem — ticībai pieciem elementiem, senču gariem, alķīmijai, burvestībām. Daoisms pats ietekmēja dzenbudismu. Pēc kāda laika atsevišķas daoisma, budisma un konfūciānisma daļas sajaucās, izveidojot neokonfūciānismu. Ķīniešu medicīnas saknes ir daoistiskajā domāšanā, tāpat arī ķīniešu cīņas māksla (piemēram, jiņ un jan princips). Austrumu Haņu dinastijas laikā izveidojās organizēts daoisms ar baznīcām, kam bija noteiktas "dievības", kā Laodzi, "Dzeltenais imperators" Huandi, "Smaragda imperators" utt.
Daoisms pievēršas dabai un pašam cilvēkam, viņa iekšējai pasaulei, pareizas attieksmes veidošanai pret visu apkārtējo.
Patiesajam cilvēkam jāprot ar izpratni dzirdēt, viņam ir jābūt piemīlīgam (siltam), godīgam, atklātam, nopietnam. Šaubu gadījumā jāprasa padoms citiem, vienmēr jādomā par taisnīgumu. Šāds cilvēks godā debesu gribu, ievērojamas personas un gudro izteikumus. Viņš pats sevi attīsta, lai dotu visiem cilvēkiem mieru, drošību, kārtību. Naidu tāds atmaksā ar taisnīgumu un netikumību ar tikumību. Svarīga ir darba mīlestība, rakstura noteiktība un jūtīga sirdsapziņa. Jāprot labas manieres un pieklājīga izturēšanās.
Tiegaži
Tiegaži (agrāk arī Tiegažu muiža) ir ciems Limbažu novada Katvaru pagastā. Izvietojies pagasta vidusdaļā pie autoceļa P13 7,5 km no pagasta centra Pociema, 8 km no novada centra Limbažiem un 97 km no Rīgas.
Vēsture
Apdzīvotā vieta izveidojusies ap bijušās Tiegažu (Tegasch) muižas centru. 1772. gadā muižas īpašniece bija Barbara Helēna Zasa ( Saβ, dzimusi Hirscheydt), 1795. gadā Elizabete Mollere (Moller, dzimusi Timm). 1807. gadā ģenerālmajors Andreass fon Zass muižu par 33 000 dālderiem pārdevis Rīgas tirgotājam Teodoram Šrēderam (von Schröder), kurš to ieķīlāja ārstam Johanam Frīdriham Bēmam (Böhme). 1827. gadā muiža ieķīlāta Rīgas tirgotājam Robertam Holstam (von Holst), 1838. gadā muiža norakstīta Holsta atraitnei Anetei un meitai Annai Vilhelmīnei. 1857. gadā to iegādājās Frīdrihs fon Palmštrauhs (von Palmstrauch), 1871. gadā to mantoja viņa atraitne Sofija un trīs meitas — Leontīne Sofija, Paulīne Anna un Anna Aleksandra, kuras muižu ieķīlāja Aleksandram Palmštrauham. Pēc viņa nāves muiža kā kopīgs ķīlas īpašums tika norakstīta viņa mantiniekiem. Pēc tam muiža vairākas reizes tika likta vairāksolīšanā un tās īpašnieki mainījās.
1905. gada revolūcijas laikā 1906. gada 6. jūlijā revolucionāri nogalināja muižas īpašnieku Heinrihu Gotlību Maksimiliānu fon Kampenhauzenu. Latvijas PSR laikā izveidojās padomju saimniecības «Katvari» ciemats.
Iedzīvotāju skaita izmaiņas
Esošajās robežās, pēc CSB datiem.
Joannis Teodoropuls
Joannis Teodoropuls (el) bija grieķu vieglatlēts, 1896. gada vasaras olimpisko spēļu dalībnieks un olimpiskās bronzas medaļas ieguvējs.
1896. gada vasaras olimpiskās spēles
Teodoropuls 1896. gada vasaras olimpiskajās spēlēs Atēnās startēja kārtslēkšanā, kur ieguva trešo vietu ar rezultātu 2 metri un 60 centimetri. Viņam bija identisks rezultāts ar savu tautieti Evangeli Damasku. Viņi abi piekāpās ASV sportistiem Viljamam Hoitam (zelta medaļa) un Albertam Taileram (sudraba medaļa). Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.
Fiļakovo
Fiļakovo ir pilsēta Slovākijā, Banska Bistricas apgabala Lučenecas apriņķī.
Vēsture
Pirmoreiz rakstos minēta 1242. gadā, pilsētas tiesības no 1423. gada. Pilsēta veidojusies ap viduslaiku pili. Tāpat kā lielākā daļa no Slovākijas teritorijas, Fiļakovo gadsimtiem atradusies Ungārijas sastāvā, tās ungāriskais nosaukums ir Fileka. No 1553. līdz 1593. gadam kā sandžaka centrs atradās Osmaņu impērijas sastāvā. Smagi nopostīta 1682. gadā, kad pilsētu ieņēma Imres Tekeja karaspēks. Īsu brīdi pēc Pirmā pasaules kara ietilpstot Slovākijas Padomju Republikā, vēlāk iekļāvās Čehoslovākijā. No 1993. gada - Slovākijā.
Cilvēki
Pēc etniskās piederības vairums pilsētas iedzīvotāju ir ungāri (64,4 %), kā arī slovāki (30,19 %) un čigāni (4,03 %). Pēc reliģiskās pārliecības - katoļi (77,52 %) un nereliģiozi (11,82 %).
Špicbergena
Špicbergena (no), agrāk arī Rietumšpicbergena (no), ir Norvēģijai piederoša sala Arktikā, lielākā no Svalbāras arhipelāgas salām. Izvietojusies starp Ziemeļu Ledus okeānu ziemeļos, Grenlandes jūru rietumos, Norvēģu jūru dienvidos un Barenca jūru austrumos. Špicbergena veido 62% no arhipelāga teritorijas, ir lielākā Norvēģijas sala un 36. lielākā sala pasaulē.
Ģeogrāfija
Špicbergena izvietojusies arhipelāga rietumos. Hinlopena šaurums ziemeļaustrumos to atdala no Ziemeļaustrumu Zemes, Stūrfjords dienvidaustrumos — no Barenca salas un Edža salas, bet Forlannsunnets rietumos — no Prinča Kārļa Zemes. Stipri izrobots fjordu krasts (garākie — Veidefjords ziemeļos un Īsfjords rietumos), piekrastē daudz nelielu saliņu un klinšu. Reljefs kalnains, augstākā virsotne ir Ņūtona kalns (1717 m). Apmēram puse sauszemes klāta ar ledājiem.
Salā valda arktiskais jūras klimats, raksturīgas miglas un stiprs vējš. Raksturīgs tundras augājs. Mīt leduslāči, ziemeļbrieži, polārlapsas, vasarā ligzdo ap 40 putnu sugu. Salā seši nacionālie parki.
Vēsture
Špicbergenu 1596. gadā atklāja holandietis Vilems Barencs un kartēs atzīmēja to kā Het Nieuwe Land of Spitsbergen — ‘Jaunā zeme vai Smailie kalni’. Pastāv vēsturnieku hipotēzes, ka par arhipelāgu skandināvi zinājuši jau 12. gadsimtā, bet norādes ir tik vispārīgas, ka atrastā zeme varētu būt arī Jana Majena sala, Grenlandes austrumdaļa vai pat patstāvīgs ledājs ziemeļos. Kaut gan vikingi būtu varējuši sasniegt Svalbāru, tam nav neapgāžamu arheoloģisku pierādījumu. Krievu vēsturnieki uzskata, ka pomori apmeklējuši arhipelāgu jau 16. gadsimtā vai pat agrāk. Tomēr citi pētnieki pret šo pieņēmumu izturas skeptiski, jo nevienā 16. gadsimta vēsturiskajā aprakstā par Svalbāru netiek pieminētas krievu apmetnes, toties par krievu aktivitātēm arhipelāgā ir rakstiskas liecības no 17. gadsimta otrās puses. Lai arī nav zināms pomoru ierašanās datums, viņi bija pirmie pastāvīgie ziemotāji arhipelāgā.
19. gadsimta beigās salā sākās komerciāla akmeņogļu ieguve. Norvēģu, zviedru un krievu kompānijas iedibināja vairākas raktuves, pie kurām izauga kalnraču pilsētiņas.
1920. gadā tika parakstīts Svalbāras līgums, kas piešķīra Norvēģijai suverenitāti uz arhipelāgu ar nosacījumu, ka pārējām parakstītājvalstīm ir nediskriminējošas tiesības uz zveju, medīšanu un izrakteņu ieguvi.
Kultūras kristieši
Kultūras kristieši ir nereliģiskas personas, kas ievēro kristīgās vērtības un novērtē kristīgo kultūru. Šie cilvēki parasti sevi identificē kā kulturāli kristīgus, un praktizējoši ticīgie tos bieži uzskata par nominālajiem kristiešiem. Šāda veida identifikācija var būt saistīta ar dažādiem faktoriem, piemēram, ģimenes izcelsmi, personīgo pieredzi un sociālo un kultūras vidi, kurā persona uzaugusi.
Terminu "kultūras kristietis" var precizēt kristīgā konfesija, piem: "kultūrkatolis", "kultūrluterānis" un "kultūranglikānis".
Mačusola
Mačusola ir ciems Baltinavas novadā. Atrodas novada centrālajā daļā 4 km no novada centra Baltinavas un 260 km no Rīgas.
Apdzīvotā vieta atrodas nomaļus no autoceļa P45.
Deriks Viljamss
Deriks Viljamss (en; dzimis Lamiradā, Kalifornijā, ASV) ir amerikāņu basketbolists, spēlē vieglā uzbrucēja pozīcijā. Pašlaik (2016) pārstāv NBA klubu Ņujorkas "Knicks".
2011. gada NBA draftā viņu Minesotas "Timberwolves" izraudzījās ar kopējo 2. kārtas numuru. "Timberwolves" sastāvā aizvadījis nedaudz vairāk par divām sezonām, 2013. gadā pievienojies Sakramento "Kings". Sakramento spēlējis līdz 2014.—2015. gada sezonas beigām, pēc tam pievienojies Ņujorkas "Knicks".
NCAA karjeras pirmajā gadā viņš Arizonas universitātes "Wildcats" komandas sastāvā vidēji spēlē guva 15,7 punktus, kā arī tika atzīts par Pac-10 konferences labāko debitantu. Otrajā gadā vidēji spēlē guvis 19,5 punktus un savācis 8,3 atlēkušās bumbas, tā palīdzot Arizonas universitātes komandai uzvarēt Pac-10 konferencē regulārajā sezonā. D. Viljamss tika atzīts par konferences gada spēlētāju. Viņa pārstāvētā komanda kvalificējās Elite Eight turnīram.
Ķieģeļceplis (Suntažu pagasts)
Iedzīvotāju skaita dinamika
Esošajās robežās, pēc CSP un OSP datiem.
Jaunciems (Līvbērzes pagasts)
Jaunciems ir apdzīvota vieta Jelgavas novada Līvbērzes pagastā. Izvietojusies pagasta ziemeļaustrumos Ruduļa polderī pie autoceļa V1065 20 km no pagasta centra Līvbērzes, 17 km no novada domes Jelgavā un 56 km no Rīgas.
Franču aizsardzība
Franču aizsardzība ir šaha atklātne, kas sākas ar gājieniem: '''1. e2-e4 e7-e6 '''.
To klasificē pie pusatklātām atklātnēm ar Šaha atklātņu enciklopēdijas kodiem C00 līdz C19.
Vēsture
Atklātne 1. e4 e6 sastopama jau L. Lusenas grāmatā un 16.-18. gs. itāļu teorētiķu darbos. Bieži sastopama L. Laburdonē partijās. Savu nosaukumu ieguva pēc korespondencšaha partijas Londona — Parīze (1834-36), kurā franču šahisti, lietojot gājienu 1. ... e7-e6, guva uzvaru. 19. gs. beigās un 20. gs. sākumā franču aizsardzības popularitāte strauji pieauga. Lielu pienesumu franču aizsardzības teorijas attīstībā devuši K. Janišs, V. Steinics, Z. Tarrašs, Ā. Nimcovičs, A. Rubinšteins. Turpmākos gados vērtīgas idejas atrada M. Botviņņiks, T. Petrosjans, V. Rauzers, M. Eive un citi.
Stratēģiskā ideja
Vairumā gadījumu franču aizsardzībā rodas pozīcijas ar balto bandinieka ķīli uz e5, kas nosaka to aktīvu darbību karaļa spārnā. Melnie tiecas pēc pretuzbrukuma centrā ar uzrāvienu c7-c5 (vai f7-f6), saistot to ar aktīvu darbību dāmas spārnā izmantojot atvērto "c" vertikāli. Galvenās melno problēmas saistītas ar saspieto stāvokli karaļa spārnā un baltlauciņu laidņa c8 attīstību.
Taraša variantā (3. Zd2 c5) izveidojas pozīcija ar melno izolētu bandinieku uz d5.
MHPArena
MHPArena ir futbola stadions Štutgartē, Vācijā. Stadionā ir 60 441 skatītāju vietas. Šeit savas mājas spēles aizvada Bundeslīgas klubs VfB Stuttgart. Stadions ir atvērts. Šeit ir noticis 1974. gada un 2006. gada FIFA Pasaules kauss, kā arī 1988. gada Eiropas čempionāts futbolā.
MHP ir Porsche AG meituzņēmums. Pirms 2023. gada stadions dažādos laikos saucies Mercedes-Benz Arena, Neckarstadion, Adolf-Hitler-Kampfbahn, Century Stadium, Kampfbahn un Gottlieb-Daimler Stadion.
Jevgeņijs Jermenkovs
Jevgeņijs Jermenkovs (bg; dzimis Sofijā) ir Bulgārijas starptautiskais lielmeistars šahā (1977), kas no 2003. līdz 2010. gadam šaha turnīros pārstāvēja Palestīnu.
Biogrāfija
No 1970. gadu vidus līdz 1980. gadu beigām bijis viens no vadošajiem Bulgārijas šahistiem. Piecas reizes uzvarējis Bulgārijas šaha čempionātos (1973, 1975, 1976, 1979, 1986). 1985. gadā Tunisā piedalījies Pasaules šaha čempiona izcīņas cikla starpzonu turnīrā, kurā ieņēmis 15. vietu. Daudzu starptautisko šaha turnīru laureāts, tajā skaitā uzvarējis vai dalījis pirmo vietu Albenā (1977, 1979), Plovdivā (1978), Varnā (1986), Beirutā (2004), Barselonā (2004). 2002. gadā izcīnījis 2. vietu Balkānu valstu individuālajā šaha čempionātā.
Piedalījies arī starptautiskajos šaha turnīros Latvijā. 1978. gadā Jūrmalā dalījis 5.-7. vietu, bet 1981. gadā Rīgā dalījis 9.-13. vietu.
Pārstāvējis Bulgārijas un Palestīnas komandas lielākajos komandu šaha turnīros:
Par panākumiem turnīros FIDE 1974. gadā Jermenkovam piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu.
Klodeta Kolbēra
Klodeta Kolbēra (fr; dzimusi Emilija "Lili" Šašona (fr), mirusi ) bija Francijā dzimusi amerikāņu aktrise.
Karjeru sākusi Brodvejā 1920. gados, pēc tam pievērsusies karjerai kino. Tās laikā Kolbēra filmējās vairāk nekā 60 filmās. Saņēma Amerikas Kinoakadēmijas balvu kā labākā aktrise par lomu filmā It Happened One Night (1934), vēl tikusi nominēta tai par lomām filmās Private Worlds (1935) un Since You Went Away (1944). 1950. gadu vidū noslēdza karjeru kino un pievērsās darbam televīzijā un teātrī, tika nominēta Tony balvai, 1960. gadu vidū beidza aktrises karjeru, tomēr 1970. gados atsāka to. Par lomu seriālā The Two Mrs. Grenvilles (1987) saņēma Zelta globusa balvu.
1999. gadā Amerikas Kinoinstitūts izcilāko ekrāna leģendu sarakstā AFI 100 gadi... 100 zvaigznes ierindoja Kolbēru 12. vietā izcilāko sieviešu kārtas zvaigžņu sarakstā.
Mihails Ostrogradskis
Mihails Ostrogradskis ( — ) bija Poltavas apgabalā dzimis ukraiņu matemātiķis un fiziķis. Ostrogradskis bija Timofeja Osipovska skolnieks, kā arī uzskatīts par Leonarda Eilera mācekli. Mihails Ostrogradskis vēl mūsdienās tiek uzskatīts par vienu no vadošajiem matemātiķiem Krievijā.
Dzīvesgājums
Dzimis 1801. gada 24. septembrī Pašennajas sādžā Poltavas guberņā. Vēl mazs būdams, Mihails aizrāvās ar bērnam neraksturīgām darbībām — vēja un ūdens dzirnaviņu būvēšanu, apkārtnē redzamo priekšmetu mērīšanu, kā arī bedru un aku dziļumu mērīšanu. 1809. gadā Mihailu pēc tā laika tradīcijām nodeva pansijā, kur viņu paņēma valsts dienestā. Šī pansija atradās netālu no Poltavas ģimnāzijas, kur viņš arī turpināja mācīties, jo skaitījās "rezervē" līdz mācību beigšanai. Mihails tajā laikā neizcēlās ar labām sekmēm, bija viduvējs skolēns.
Ģimnāziju Mihails nebeidza, jo viņa tēvs vēlējās, lai Mihails savu karjeru veido militārajā jomā un sasniedz Krievijas impērijas armijas virsnieka amatu, bet tomēr lēmums tika mainīts, jo Mihaila sapņi par virsnieku lēnām izdzisa un to vietā parādījās aizraušanās ar matemātiku. 1816. gadā Mihails kļuva par brīvklausītāju Harkivas Universitātē.
1817. gadā Mihailu uzņēma Harkivas Ķeizariskās universitātes Fizikas un matemātikas fakultātē, lielu izaugsmi nodrošināja universitātes pasniedzējs A. Paulovskis, kuru Mihails pēc kāda laika pārspēja uzdevumu risināšanā, un Paulovskis atzina, ka Mihailam ir lielas dotības. 1818. gadā Mihails saņēma atestātu ar augstiem novērtājumiem.
Algu diskriminācija
Algu diskriminācija  ir tad, ja cena par vienu un to pašu darba spēku ir diskriminējoša dažādās darbaspēka grupās. Algu diskrimināciju var uzskatīt par cenu diskriminācijas paveidu vai arī tās inverso variantu, kad viens un tas pats pircējs pērk vienu un to pašu preci ar dažādām cenām.
Mihails Ostrogradskis
Dzīvesgājums
1820. gadā Ostrogradskis izcili nokārtoja eksāmenus un pretendēja uz kandidāta grādu, bet daļa pasniedzēju neatzina šādu strauju izaugsmi un ar negodīgiem paņēmieniem kandidatūru noraidīja. Mihails nepadevās un turpināja savu zinātnisko darbu, 1822. gadā dodoties uz Parīzi, lai turpinātu savu izglītību pie franču matemātiķiem O. Košī, P. Laplasa, Ž. Furjē, A. Ampēra un S. Puasona. 1826. gadā iznāca pirmais Ostrogradska zinātniskais darbs — "Memuārs par viļņu izplatīšanos cilindriskā baseinā.". Šis darbs radīts cietumā, jo Ostrogradskis nebija samaksājis īres rēķinu par dzīvokli, kā dēļ dzīvokļa saimnieks panāca Mihaila nokļūšanu aiz restēm. No cietuma šis darbs tika nosūtīts Košī, kurš savukārt to tālāk pārsūtīja uz Parīzes Akadēmiju.
Algu diskriminācija
Vairāki pētījumi parādījuši, ka minoritātes, piemēram, sievietes vai afroamerikāņi, cieš no zemākām algām, salīdzinot ar citām grupām par vienu un to pašu darbu. Dažādos pētījumos ir uzrādīti atšķirīgi skaitļi, bet būtībā tie svārstās no 5-15%.
Visplašākajā nozīmē jēdziens "diskriminācija" skaidrojams kā nepamatota, atšķirīga attieksme pret cilvēku vecuma (vai arī dzimuma, etniskās izcelsmes, invaliditātes) dēļ. Tā norādīts Eiropas Savienības un Lisabonas līgumā.
Jaunnorvēģu valoda
Jaunnorvēģu valoda (nynorsk) ir viena no divām oficiālām norvēģu valodas rakstības formām (otra ir būkmols). To 19. gadsimta vidū no dažādiem norvēģu valodas dialektiem izveidojis valodnieks Ivars Osens, kā alternatīvu oficiālajai norvēģu valodai, kurā bija jūtama dāņu valodas leksika un gramatika. Jaunnorvēģu valodu lieto 10–13% norvēģu jeb aptuveni 450 tūkstoši cilvēku. 27% no Norvēģijas pašvaldībām ir deklarējušas, ka to oficiālā valoda ir jaunnorvēģu valoda.
Mihails Ostrogradskis
Dzīvesgājums
1861. gadā Mihails devās uz dzimteni un tur saslima, 1862. gada 1. janvārī miris.
Darbi
Ostrogradskim pieder vairāki fundamentāli darbi hidrodinamikā, siltuma teorijā, elastības teorijā, potenciālu teorijā. Pazīstama ir Ostrogradska formula trīskāršā integrāļa pārveidošanai virsmas un divkāršajā integrālī. To gan dažkārt sauc arī par Gausa vai Grīna formulu.
Ostrogradskis nolasījis pirmo skaitļu teorijas kursu Krievijā, iekļaujot tajā Gausa binomiālo vienādojumu teoriju.
Celtic Park
Celtic Park ir futbola stadions Glāzgovā, Skotijā. Stadionā ir 60 411 skatītāju vietas. Šeit savas mājas spēles aizvada Skotijas futbola Premjerlīgas klubs Glāzgovas "Celtic".
Algu diskriminācija
Algu diskriminācija Latvijā
Latvijā novērota arī vecuma diskriminācija. Neapstrīdams tiešās diskriminācijas piemērs būtu darba sludinājums, kurā norādīts: "Aicina darbā darbiniekus vecumā līdz 25 gadiem."
Biezlapju dzimta
Biezlapju dzimta (Crassulaceae) ir augu dzimta akmeņlauzīšu rindā, kurā ietilpst aptuveni 35 ģintis un 1400 sugas. Biezlapju dzimtas augi ir pārsvarā lakstaugi, bet dzimtā ir iekļauti arī koki un ūdensaugi. Šīs dzimtas augus var sastapt gandrīz visur pasaulē, bet pārsvarā tie aug Ziemeļu puslodē un Dienvidāfrikā, pārsvarā sausā un/vai aukstā vidē, kur ūdens ir grūti pieejams.
Šajā dzimtā daudzas sugas ir populāras dārzkopībā to neparastā izskata un vieglās audzēšanas dēļ.
Evolūcija
Biezlapju dzimta izveidojās pirms aptuveni 100-60 miljoniem gadu Austrumāfrikā vai Vidusjūras apkaimē, lai gan visbiežāk tiek uzskatīts, ka tieši Āfrika ir šīs dzimtas izcelsmes vieta. Citi avoti apgalvo, ka bezlapju dzimta attīstījās pirms 70 miljoniem gadu paralēli divām Halorāgu un Pentoru dzimtām.
Zigfrīds Trenko
Biogrāfija
Dzimis kurpnieka ģimenē. Beidzis 22. vidusskolu (1949) un Latvijas Valsts universitātes Filoloģijas fakultātes žurnālistikas nodaļu (1953). Strādājis par literāro līdzstrādnieku Liepājas laikrakstā "Komunists" (1954—1955), par mežmateriālu krāvēju Cesvaines mežsaimniecībā (1955), literāro līdzstrādnieku laikrakstā "Sports" (1955—1957), skatuves strādnieku Dailes teātrī (1957), literāro līdzstrādnieku laikrakstā "Cīņa" (1958—1960), atbildīgā sekretāra vietnieku laikrakstā "Rīgas Balss" un literāro līdzstrādnieku žurnālā "Liesma" (1960—1961), kā arī žurnālā "Šahs" (1963—1972), nodaļas redaktoru žurnālā "Zinātne un Tehnika" (1972—1979 un 1990—1991), redaktoru žurnālā "Dadzis" (1979—1983), galvenā redaktora vietnieku krievu valodā iznākošajā žurnālā "Daugava" (1983—1988), atbildīgo sekretāru laikrakstā "Skolotāju avīze" (1988—1989), māksliniecisko redaktoru Sadzīves pakalpojumu ministrijas Informācijas un reklāmas aģentūrā un žurnāla "Serviss" galveno redaktoru (1989—1990). Bijis redaktors arī žurnālos "Šahs Baltijā" (1992—1994), "Latvian Correspondence Chess & Latvian Gambit" (1998—2001) un "Latvijas Šaha Vēstnesis" (2002—2006). Latvijas Žurnālistu savienības biedrs (1959). Bijis arī sporta komentētājs Latvijas televīzijā un radio.
Rakstnieks
Pirmā publikācija — stāsts "Divi soda metieni" žurnāla "Bērnība" 1961. gada 2. numurā. Rakstījis stāstus, humoreskas, ceļojumu aprakstus. Kopā ar Leonu Gvīnu (īstajā vārdā Leonīds Gurēvičs, dzimis 21.02.1941) sarakstījis romānus "Mainu dzīvokli..." (1978) un "Čūska zālājā" (1985). Savos darbos bieži pievērsies zinātniskās fantastikas žanram. Sarakstījis biogrāfiskas grāmatas par basketbolistu Valdi Valteru — "Valters no VEF" (1982) un šahisti Mildu Lauberti — "Milda Lauberte — Latvijas pirmā šacha karaliene" (2011).
Tulkotājs
Bijis pazīstams kā tulkotājs. Pazīstamākie tulkojumi: S.Lema "Solāris" (1970, no poļu valodas) un M.Koļesņikova "Izvēles tiesības" (1973, no krievu valodas). Tulkojis latviešu rakstnieku darbus krievu valodā: A.Kolberga "Ēna" (1986), M.Zariņa "Un miglā kūpēja rudzu lauks" (1987), A.Freimaņa, A.Jakubāna, A.Skaiļa un citu darbus.
Šahists
Bijis arī meistarkandidāts šahā. 1949. gadā PSRS jauniešu komandu čempionātā šahā pārstāvējis Latvijas komandu Rīgas pusfinālā pie 6. galdiņa. 1953. gadā Viļņā pārstāvējis Latvijas komandu sporta biedrības "Spartak" komandu čempionātā šahā. 1979. un 1980. gadā uzvarējis Latvijas kultūras darbinieku šaha turnīrā, bet 1981. gadā bijis labākais Baltijas žurnālistu šaha turnīrā.
Ansis Bērziņš
Ansis Bērziņš (dzimis, miris ) bija latviešu kinorežisors, producents un scenārists. Viens no zīmētās animācijas aizsācējiem Latvijā.
Biogrāfija
Ansis Bērziņš dzimis Mangaļos. Mācījies Rīgas 31. vidusskolā, darbojies zvejnieku kultūras nama kinopulciņā. Pēc skolas beigšanas sāka strādāt par apgaismotāju Rīgas Kinostudijā. 1961. gadā uzsāka darbu Latvijas Televīzijā par operatora asistentu, bet pēc gada jau patstāvīgi filmēja sižetus. 1964. gadā debitēja kā režisors dokumentālajai filmai "Tavi kuģi". 1969. gadā iepazinās ar Rozi Stiebru un tapa pirmais viņu kopdarbs "Lietaina diena", kur Ansis Bērziņš bija operators. 1970. gadā viņš pabeidza televīzijas režisora kursus un kopā ar Rozi Stiebru uzņēma abu režisēto multiplikācijas filmu "Hallo, Hela!". 1975. gadā iestājās Latvijas Mākslas akadēmijas Mākslas vēstures un teorijas nodaļā, ko absolvēja 1978. gadā. Kopš 1979. gada Latvijas Kinematogrāfistu savienības biedrs. 1990. gadā Ansis Bērziņš kļuva par animācijas studijas Dauka prezidentu. Kopā ar Rozi Stiebru viņi ir līdzrežisori Latvijā pirmajai pilnmetrāžas animācijas filmai "Ness un Nesija" (1991). No 1992. gada līdz 1994. gadam bija Nacionālās Kino padomes priekšsēdētājs. 1995. gadā saņēma Latvijas Kultūras fonda Spīdolas balvu par profesionālā animācijas kino izveidošanu Latvijā. Astoņas Rozes Stiebras un Anša Bērziņa filmas saņēmušas Nacionālā filmu festivāla Lielais Kristaps balvas. 2017. gadā abi režisori saņēmuši Lielā Kristapa balvu par mūža ieguldījumu.
Mvokillo
Ģeogrāfija
Mvokillo ir koraļļu atols Karolīnu salu austrumu daļā 150 km uz austrumiem no Ponpejas un 110 km uz ziemeļrietumiem no Pinelapas. Atolā 3 salas, to kopējā sauszemes platība ir 1,24 km². Koraļļu rifs ieskauj 2 km² lielu lagūnu; kopējā atola platība ir 6 km². Vienīgā apdzīvotā sala ir Kālapa (61 ha) atola ziemeļaustrumos; tajā atrodas sākumskola, baznīca, lidlauks. Citas salas ir Ūreka (54 ha) dienvidos un Mvantona (29 ha) ziemeļrietumos.
Merkuzīne
Merkuzīne ir ciems Baltinavas novadā. Atrodas novada centrālajā daļā 1 km no novada centra Baltinavas un 256 km no Rīgas.
Apdzīvotā vieta atrodas pie autoceļa V468, pie pavisam netālu uz ziemeļiem no Baltinavas.
Gerrero (nozīmju atdalīšana)
Gerrero var būt:
Jaroslavs Askarovs
Jaroslavs Askarovs (ru, dzimis ) ir Krievijas hokejists, spēlē vārtsarga pozīcijā. Pašlaik (2021) Askarovs pārstāv KHL komandu Sanktpēterburgas SKA.
2020. gada NHL draftā Askarovu ar kopējo 11 numuru izvēlējās Našvilas "Predators".
Viršņukalns
Viršņukalns ir apdzīvota vieta Ogres novada Suntažu pagastā. Izvietojusies pagasta austrumdaļā Abzas upes krastā autoceļu V63 un V920 krustojumā 5 km no pagasta centra Suntažiem, 40 km no novada centra Ogres un 61 km no Rīgas. Apdzīvotā vieta izveidojusies pēckara gados kā viens no kolhozu ciematiem.
Buki (Šķilbēnu pagasts)
Buki ir ciems Viļakas novada Šķilbēnu pagastā. Izvietojies pagasta dienvidaustrumos 6,8 km no pagasta centra Rekovas, 25,5 km no novada centra Viļakas un 251 km no Rīgas.
Johans Olins
Johans Olins (fi; dzimis, miris ) bija somu grieķu-romiešu stila cīkstonis, 1912. gada vasaras olimpisko spēļu medaļnieks.
Buki (Šķilbēnu pagasts)
Apdzīvotā vieta izvietojusies pie autoceļa V459 (Pleševa–Čilipīne–Kudreva), Krakupes krastā.
Johans Olins
Biogrāfija
Johans Olins dzimis 1883. gadā Vihti (Somijas lielhercogiste). Viņa pirmais starptautiskais turnīrs cīņā bija 1911. gada pasaules čempionāts, kur smagā svara klasē viņš finišēja pēdējā piektajā vietā. Olins piedalījās arī 1912. gada olimpiādē, sasniedzot finālu, kur cieta plecu zaudējumu pret somu cīkstoni Irje Sārelu un ieguva sudraba medaļu.
Pirmā pasaules kara laikā Johans Olins emigrēja uz Amerikas Savienotajām Valstīm, kur kļuva par profesionālu cīkstoni ar vārdu Džons Olins (John Olin). Pēc vairākām cīņām pret vājākiem pretiniekiem, viņš ieguva iespēju 1916. gada 11. decembrī Springfīldā (Masačūsetsa), cīnīties par esošo brīvā stila pasaules čempionu Džo Stešeru par titulu. Abi cīkstoņi izkrita no apļa pēc 2 stundu un 20 minūšu cīņas. Džons Olins atgriezās ringā, bet Džo Stečers nespēja turpināt cīņu pleca savainojuma dēļ, kuru viņš bija guvis rudenī. Džons Olins kļuva par jauno pasaules čempionu. Tomēr šo Olina uzvaru neatzina visas tā laika profesionālās cīkstoņu asociācijas. Daudzi turpināja uzskatīt Džo Stečeru par pasaules čempionu, jo cīņas laikā Olins nebija viņu pārspējis. 1917. gada 2. maijā Džons Olins zaudēja pasaules titulu Čikāgā Edam Lūisam, kurš viņu pieveica pēc 2 stundu un 37 minūšu ilgas cīņas. Notikumu divkosība: Džonam Olinam bija jāatsakās no šīs cīņas pleca savainojuma dēļ. Savādi, bet šoreiz visas asociācijas atzina jauno pasaules čempionu, kaut arī viņš cīņā nebija pieveicis Olinu. Turpmākajos gados Džons Olins vairākkārt mēģināja kļūt par pasaules čempionu, bet viņam tas neizdevās.
Marina Nikišenko
Marina Nikišenko (ro), pirmslaulību uzvārds Margijeva (ru; dzimusi ), ir Moldovas vieglatlēte, vesera metēja, starptautiskās klases sporta meistare.
Jaunā Forštate
Jaunā Forštate ir Daugavpils pilsētas daļa Daugavas labajā krastā. Tā robežojas ar Veco Forštati, Ķīmiju un Dzelzceļnieku. Rajons sāka attīstīties 1980. gados, Padomju laikos to sauca par '''1. Maija rajonu (ru, sarunvalodā — Pervomajka''' (ru)). Apbūvi veido daudzstāvu nami, galvenās rajona ielas ir Piekrastes, Aveņu un Rēzeknes ielas. Uz Jauno Forštati kursē 2., 17., 17A., 19., 20., 20A. un 20A/2. maršruta autobusi.
Keiba
Keiba, zināma arī kā arī Kaiba, Kaibe, Ķeiba, ir upe Latvijā, Ičas labā krasta pieteka. Tek pa Balvu novada Bērzpils, Krišjāņu, Tilžas un Lazdukalna pagastu. Iztek no purvaina meža pie Sileniekiem. Tajā ietek Siļtine, Skujatne un Vecā Iča. Ietek Ičā pie Viškuļiem.
Marina Nikišenko
Biogrāfija
Ar sportu Marina nodarbojas kopš 2000. gada. Par viņas treneri kļuva tēvs, kurš pats bija labs sportists, vesera metējs. Marina ir Moldovas eksrekordiste, Eiropas čempionāta fināliste, triju olimpisko spēļu un vairāku pasaules čempionātu dalībniece.
2012. gadā Londonas olimpiādes laikā Marinas Margijevas asinīs tika atrasta aizliegta viela — stanozolols, kas stimulē muskuļu masas augšanu. Sportiste tika diskvalificēta uz diviem gadiem, un viņas rezultāts olimpiādē anulēts.
Marina ir beigusi Kišiņevas Valsts fiziskās kultūras un sporta universitāti. Viņa strādā par treneri vieglatlētikas sporta skolā.
Liwen Bersen
Liwen Bersen var būt šādu objektu vāciskais nosaukums:
Sociālā vide
Sociālā vide ir fiziskie vai sociālie apstākļi, kurā cilvēki dzīvo vai kurā kaut kas notiek vai attīstās. Vide var būt vēl svarīgāka nekā iedzimtība. Tā ietver visus tos faktorus, kas ietekmē cilvēku attīstību un uzvedību, tostarp ģimeni, draugus, skolu, kultūru, sabiedrību un vides faktorus, piemēram, stresu, izglītību, pieredzi, mācīšanos, uzturu un fizisko aktivitāti. Piemēram, cilvēks, kas uzaudzis nelabvēlīgā vidē, varētu būt mazāk emocionāli stabils un tam varētu attīstīties dažādas psiholoģiskas problēmas.
Manuels Amadors Gerrero
Manuels Amadors Gerrero (es; —), bija pirmais Panamas prezidents no līdz. Viņš bija Panamas konservatīvās partijas biedrs.
Ir maz zināms par viņa bērnības un jaunības gadiem. Viņš dzimis Turbako, Kolumbijā, kad Panama bija daļa no šīs valsts. 1855. gadā viņš ieradās Panamā un sāka strādāt Panamas dzelzceļa kompānijā kā ārsts. Vairāk kā divdesmit gadus viņš nostrādāja Santo Tomás slimnīcā. Viņa svarīgākais darbs bija kā Panamas dzelzceļu galvenajam ārstam. Tas bija nozīmīgs atbalsta punkts lomai, kuru viņš spēlēja Panamas neatkarības iegūšanā no Kolumbijas. Gerrero bija svarīgs 1903. gada neatkarības kustības dalībnieks.
Fēlikss IV
Fēlikss IV (la, dzimšanas datums nezināms, miris ) bija Romas pāvests no 526. gada jūlija līdz 530. gada septembrim. Viņš bija pāvesta Jāņa I pēctecis. Fēlikss IV tika iecelts Svētajā Krēslā kā ostgotu valdnieka Teodorika Lielā izvēle. Teodoriks Lielais bija ieslodzījis viņa priekšgājēju Jāni I, kurš neilgi pēc Fēliksa IV konsekrācijas nomira mocekļa nāvē. Lai izvairītos no cīņas par pāvesta krēslu, Fēlikss IV kā savu pēcteci izvēlējās arhidiakonu Bonifāciju II.
Līvesmuiža
Līvesmuiža (arī Līvbērzes muiža, Līves) ir apdzīvota vieta Jelgavas novada Līvbērzes pagastā. Izvietojusies pagasta rietumdaļā pie autoceļa V1064 3 km no pagasta centra Līvbērzes, 18 km no novada domes Jelgavā un 59 km no Rīgas.
Apdzīvotā vieta veidojusies ap bijušās Līvbērzes muižas (Liwen Bersen) centru. Muižas kungu māja ir aizsargājams kultūrvēstures piemineklis.
Džeimijs Vārdijs
Džeimijs Ričards Vārdijs (en, dzimis ) ir angļu futbolists, kurš spēlē Anglijas futbola Premjerlīgas klubā Leicester City.
2012. gada maijā tiesības uz Dž. Vārdiju iegādājās Championship līgas klubs Leicester City. Transfēra maksa par spēlētāju bija viens miljons mārciņu, kas kļuva par rekordu spēlētājiem no zemākajām līgām Anglijas futbola hierarhijā (pusprofesionālā Fleetwood Town spēlēja pēc ranga piektajā Anglijas futbola līgā). 2014. gadā klubs izcīnīja tiesības spēlēt Premjerlīgā. 2015.—16. gada sezonā Dž. Vārdijs guva 24 vārtus līgas spēlēs (otrais rezultatīvākais), kā arī tika atzīts par līgas labāko spēlētāju, savukārt komanda sensacionāli kļuva par Premjerlīgas čempioni. Tāpat viņš pārspēja Rūda van Nistelroja rekordu, gūstot vārtus 11 spēlēs pēc kārtas.
Sasniegumi
Fleetwood Town
Leicetser City
Individuālie sasniegumi
A1 Hrvatska
A1 Hrvatska d.o.o., darbojas ar zīmolu A1 (agrāk Vipnet d.o.o. jeb Vip) ir Horvātijas telesakaru uzņēmums. Tas ir dibināts 1998. gadā.darbību sāka 1999. gadā. Uzņēmuma galvenais birojs atrodas Zagrebā. A1 Hrvatska d.o.o. mātes uzņēmums ir Austrijas Telekom Austria (A1 Telekom Austria Group), kā akciju kontrolpakete pieder Meksikas sakaru korporācijai América Móvil. Tas ir mobilo sakaru operatora Vodafone stratēģiskais partneris.
A1 Hrvatska ir mobilo sakaru operators Horvātijā; tas piedāvā arī fiksēto telefoniju, platjoslas interneta piekļuvi, virszemes televīzijas, kabeļtelevīzijas un pavadoņtelevīzijas pakalpojumus.
Vēsture
1998. gadā Austrijas sakaru uzņēmums Telekom Austria Horvātijā dibināja meitas uzņēmumu Vipnet d.o.o.. Septembrī tika saņemta koncesijas atļauja otrajam GSM tīklam Horvātijā. Vip mobilo sakaru tīkls sāka komerciālu darbību 1999. gada 1. jūlijā. Divus mēnešus vēlāk tas bija pirmais Horvātijā, kas klientiem nodrošināja priekšapmaksas pakalpojumu (lietotāja konts bez abonementa) ar nosaukumu Vipme. Tas ieviesa arī citus jauninājumus, piemēram, ļāva saņemt īsziņas bez SMS abonēšanas, par ko toreizējais Cronet iekasēja maksu kā papildu pakalpojumu.
Kā daļa no Telekom Austria grupas un pateicoties partnerībai ar Vodafone, 2004. gadā Vipnet ieviesa pilnīgi jaunu biznesa sakaru risinājumu Vodafone BlackBerry. Vēlāk, 2006. gadā, Vipnet ar Vodafone Homebox starpniecību piedāvāja alternatīvu fiksētā tālruņa līnijai privātiem lietotājiem, maziem un vidējiem uzņēmumiem, bet 2008. gada februārī ieviesa vienīgo priekšapmaksas fiksēto līniju Horvātijā Vipme Homebox.
Vipnet bija pirmais operators Horvātijā, kas piedāvāja GPRS, EDGE, UMTS un HSDPA. 2007. gada martā tas vienīgais Eiropā ieviesa piekļuvi mobilajam internetam, izmantojot HSDPA 7.2 tīklu, un 2009. gada februārī tā bija viens no pirmajām pasaulē, kas veiksmīgi izmēģināja jaunāko HSPA+ bezvadu platjoslas tehnoloģiju.
2008. gada beigās Vipnet bija 2,5 miljoni lietotāju jeb par 14,1 procentu vairāk nekā 2007. gadā. 2007. gada beigās tirgus daļa samazinājās no 43 procentiem līdz 42,2 procentiem. 2012. gada maijā Vipnet ir 1,964 miljoni lietotāju.
2010. gadā Vipnet ieviesa ADSL piedāvājumu, un tajā pašā gadā tika ieviesta Dual Carrier HSDPA tehnoloģija. Tajā pašā gadā Vipnet izstrādāja uz mākoņdatošanu balstītu pakalpojumu klāstu, piemēram, Vip automašīnu uzraudzību, Vip darba laika uzraudzību, Vip pārdošanas uzraudzību un Vip kuģu uzraudzību. 2011. gada martā Vipnet prezentēja 800 MHz LTE (4G) tehnoloģijas testu kā labāko risinājumu Horvātijas nodrošināšanai ar vismodernāko bezvadu platjoslu. 2011. gada augustā Vipnet iegādājās lielāko Horvātijas kabeļoperatoru B.net. Darījuma vērtība bija 93 miljoni eiro, kas bija lielākā pārņemšana Horvātijas telesakaru tirgū.
2013. gada martā no Rumānijas uzņēmuma RCS & RDS SA (tagad Digi Communications) tika iegādāts pavadoņtelevīzijas platformas Direct to Home operators Digi satelitska televizija d.o.o (Digi TV), kas Horvātijā sāka darboties 2006. gada novembrī.
Pēc tam, kad mātes uzņēmums Telekom Austria nolēma ieviest vienotu zīmolu visai grupai, 2018. gada 1. oktobrī Vip zīmols tika nomainīts uz A1 un uzņēmums Vipnet d.o.o. pārdēvēts par A1 Hrvatska d.o.o.
Muceniece
Muceniece (vīriešu dzimtē Mucenieks) ir latviešu cilmes uzvārds. Cilvēki ar šo uzvārdu:
Dārgā Džuljeta
"Dārgā Džuljeta" ir Latvijas dokumentālā īsfilma, kas izdota 2003. gadā. Filmas režisors ir Hercs Franks.
Sižets
Filma uzņemta Itālijas pilsētā Veronā, kur visas dienas garumā vairāki simti tūristu ierodas Viljama Šekspīra lugas "Romeo un Džuljeta" varones Džuljetas mājas pagalmā.
Vilkavišķu rajona pašvaldība
Vilkavišķu rajona pašvaldība ir viena no 60 Lietuvas pašvaldībām. Pašvaldība atrodas vēsturiskajā Suvalkijas novadā. Tā robežojas ar Lietuvas Šaķu rajona, Kazlu Rūdas, Marijampoles un Kalvarijas pašvaldībām, kā arī Krieviju un Poliju.
Meja Vesta
Mērija Džeina "Meja" Vesta (en; dzimusi, mirusi ) bija amerikāņu aktrise, dziedātāja, dramaturģe un scenāriste.
Karjeru sākusi kā vodeviļas aktrise, pēc tam pievērsusies darbībai teātrī, pēc tam Holivudā tēloja galvenokārt komēdijās, rakstīja scenārijus filmām.
1999. gadā Amerikas Kinoinstitūts ierindoja Vestu 15. vietā izcilāko sieviešu kārtas zvaigžņu sarakstā.
Felikss Jusupovs
Kņazs Felikss Jusupovs, grāfs Sumarokovs-Elstons (, dzimis, miris ) bija Krievijas aristokrāts, galma loceklis un viens no Grigorija Rasputina slepkavām.
Dzimis Sanktpēterburgā, pēc vecākā brāļa nāves duelī 1908. gadā mantoja daudzus īpašumus. No 1909. līdz 1912. gadam studēja Oksfordas Universitātē. 1914. gadā Jusupovs apprecējās ar cara Nikolaja II māsasmeitu Irinu Aleksandrovnu. Pāris medusmēnēša laikā apceļoja Eiropu, sākoties Pirmajam pasaules karam. Jusupovi atgriezās Santpēterburgā. '
1916. gada 17. decembrī kopā ar kņazu Dmitriju Pavloviču un politiķi Vladimiru Puriškeviču Jusupovu pilī nogalināja cara galmā ietekmīgo Grigoriju Rasputinu, par ko Jusupovs tika izsūtīts uz Rakitnoje ciemu (mūsdienās Belgorodas apgabals). Pēc revolūcijas ar ģimeni devās emigrācijā, dzīvoja Parīzē.
Dzelzceļa līnija Rēzekne—Daugavpils
Dzelzceļa līnija Rēzekne—Daugavpils ir dzelzceļa līnija Latvijā, kas savieno Rēzeknes un Daugavpils (stacija Daugavpils-Šķirotava) pilsētas. Šī ir viena no senākajām dzelzceļa līnijām Latvijā. Līnijas garums ir 84 km, tajā ir viens sliežu ceļš (izņemot posmus Rēzekne I—Pūpoli un Krāce—Aglona) un tajā kursē pārsvarā tikai kravas vilcieni. Līnijā nav regulāras pasažieru satiksmes. Piepilsētas pasažieru vilcienu satiksme līnijā pārtraukta 1999. gadā. Reizi gadā uz Vissvētākās Jaunavas Marijas debesīs uzņemšanas svētkiem Aglonā augusta vidū kopš 1995. gada kursē pasažieru vilciens Rīga—Aglona.
Vēsture
Dzelzceļa līnija tika uzbūvēta 1860. gadā, reizē ar posma Rītupe (tolaik Schogowa)—Daugavpils uzbūvēšanu (kas ir senākā dzelzceļa līnija Latvijā), kas bija daļa no Sanktpēterburgas—Varšavas dzelzceļa līnijas.
1999. gada jūnijā tika pieņemts lēmums par pasažieru vilciena Daugavpils—Rēzekne kustības pārtraukšanu, kaut gan vilciens pārstāja kursēt jau kopš 15. aprīļa, kad posmā Krāce—Aglona nogruva dzelzceļa uzbērums. . Kopš 2015. gada jūnija līnijā nekursē arī vilciens Viļņa—Sanktpēterburga, bet kopš 2015. gada oktobra šeit nekursē arī vilciens Rīga—Sanktpēterburga.
2020. un 2021. gadā koronavīrusa pandēmijas dēļ vilciens uz Aglonu netika norīkots, bet tika norīkots 2022. gadā.
Mets Dišēns
Metjū Dišēns (dzimis 1991. gada 16. janvārī) ir kanādiešu hokejists, centra uzbrucējs, Kanādas hokeja izlases dalībnieks. Pašlaik (2023) Dušeins spēlē Nacionālās hokeja līgas kluba Dalasas "Stars" sastāvā.
Spēlētāja karjera
Profesionāļa karjeru sāka 2009.—10. gada sezonā, kad debitēja NHL kluba Kolorādo "Avalanche" sastāvā. Jau savā debijas sezonā viņš bija viens no kluba rezultatīvākajiem spēlētājiem, 81 spēlē gūstot 55 punktus. 2016. gada Dišēns kļuva par "Avalanche" kapteini.
2017. gada novembrī Dišēns tika aizmainīts uz Otavas "Senators".
2019. gada februārī tika aizmainīts uz Kolumbusas "Blue Jackets". 2019. gada jūlijā kā brīvais aģents pievienojās Našvilas "Predators".
Kanādas hokeja izlases rindās kļuvis par 2014. gada olimpisko čempionu, divas reizes izcīnījis Pasaules čempionāta zelta medaļas.
Aļmuhametovs
Aļmuhametovs (ba; sieviešu dzimtē Aļmuhametova) ir baškīru cilmes uzvārds. Cilvēki ar šo uzvārdu:
Mohameds Tīsīrs
Mohameds Tīsīrs (ar, Mohamed Tissir; dzimis ) ir Marokas starptautiskais meistars šahā (1998).
Biogrāfija
Divkārtējais Marokas šaha čempionātu uzvarētājs (1996, 2005). 1999. gadā uzvarējis Āfrikas šaha čempionātā. 1997. gadā uzvarējis starptautiskajā šaha turnīrā Kairā, bet 2006. gadā bijis labākais starptautiskajā šaha turnīrā Parīzē. 2004. gadā Tripolē piedalījies Pasaules šaha čempionātā pēc izslēgšanas sistēmas, kurā 1. kārtā zaudējis Aleksejam Drejevam. 2014. gadā Marrākešā Marokas komandas Raja de Casablanca sastāvā uzvarējis Arābu klubu šaha čempionātā.
Pārstāvējis Marokas komandu lielākajos komandu šaha turnīros:
Bahreinas šaha akadēmijas dibinātājs un direktors kopš 2012. gada. FIDE treneris. 2009. gadā bijis Bahreinas vīriešu un sieviešu šaha izlašu treneris.
Superettan
Superettan ir otra spēcīgākā futbola līga Zviedrijā. Līga tika izveidota 2000. gadā. Pašlaik līgā spēlē 16 komandas.
Sezona parasti sākas aprīlī un noslēdzas oktobrī vai novembrī. Katra komanda ar katru aizvada divas spēles — savā un pretinieku laukumā. Komandas, kas ieņem pirmās divas vietas sezonas beigās, tiek paaugstinātas uz Allsvenskan, Zviedrijas augstāko futbola līgu. Trešās vietas ieguvēji aizvada pārspēles ar Allsvenskan 14. vietas ieguvējiem. Pēdējās divas vietas tiek pazeminātas uz 1. divīziju, bet 13. un 14. vietas ieguvēji aizvada pārspēles par vietas saglabāšunu Superettan.
Zvani (glezna)
Zvani (fi) ir somu gleznotāja Ilmari Ālto eļļas krāsas glezna, kas tapusi 1914. gadā.
Apraksts
Tā gleznota ar eļļas krāsām uz 50 × 40 cm liela audekla. Glezna kopš 1971. gada atrodas Ateneum mākslas muzejā.
Analīze
Gleznā ar zilu, brūnu un baltu krāsu attēloti baznīcas zvani, kas gleznoti ar atkārtotām līnijām, it kā attēlojot zvanu skanēšanu un vibrācijas. Tas gleznā rada vieglu, muzikālu sajūtu.
Gleznai ir līdzības ar Krievijas kubisma mākslu. Kopš 1908. gada Sanktpēterburgā attīstījās avangards dažādās formās un šis mākslas virziens piesaistīja Ālto uzmanību, Somu mākslas biedrības gleznošanas skolas studentiem dodoties papildināties Sanktpēterburgā. Kā nozīmīgas ietekmes minamas krievu mākslinieka Vasīlijs Kandinska māksla un rakstītais par mūziku, kā arī 1913. gada decembrī pirmatskaņojumu Maskavā piedzīvojusī Sergeja Rahmaņinova kora simfonija "Zvani".
Helsinkos pirms tam bija notikusi arī Vācijas mākslinieku grupas "Zilais jātnieks" pārstāvja Heinriha Kampendonka izstāde par mūziku gleznās.
Ālto māksla
Ilmari Ālto no kubisma ietekmējās tikai dažus gadus, laikā no 1914. līdz 1916. gadam kā jauns mākslinieks. Kubisms Somijā nonāca Sanktpēterburgas ietekmē. Somu mākslinieku draugi veda grāmatas un žurnālus un Helsinkos uzstājās dažādi lektori, to skaitā 1913. gadā norvēģis Jenss Tīss. 1914. gadā Helsinkos notika izstāde, ko organizēja Berlīnes Der Sturm galerija. Šajā izstādē bija apskatāma gan Krievijas, gan Vācijas avangarda māksla.
Selerss
Selerss var būt:
Dabas skati Vikipēdijā
"Dabas skati Vikipēdijā" (en) ir ikgadējs starptautisks fotokonkurss, kas maijā notiek visā pasaulē. To rīko Vikipēdijas kopienas dalībnieki. Konkursa dalībnieki savā reģionā uzņem dabas teritoriju un dabas pieminekļu attēlus un augšupielādē tos Wikimedia Commons. Šī pasākuma mērķis ir izcelt dalībvalstu aizsargājamos dabas objektus, aicināt cilvēkus dokumentēt šos skatus un publicēt tos ar brīvu licenci, atļaujot tos izmantot gan Vikipēdijā, gan citviet.
Pirmais Wiki Loves Earth konkurss notika 2013. gadā Ukrainā. To rīkoja etnogrāfs Jevhens Bukets. Nākamajā gadā tas norisinājās citās Eiropas valstīs, bet 2014. gadā konkurss izpletās ārpus Eiropas, notiekot 16 dalībvalstīs. 2015. gadā konkursā piedalījās vairāk kā 8500 dalībnieku no 26 valstīm un iesniegtas tika vairāk kā 100 000 fotogrāfijas. 2016. gadā "Dabas skati Vikipēdijā" iesaistījās 7000 dalībnieku no 26 valstīm, iesniedzot vairāk nekā 75 000 attēlus.
Konkurss ir atvasināts no cita Vikipēdijas kopienas dalībnieku organizēta konkursa: "Kultūras pieminekļi Vikipēdijā". Tas arī ir ikgadējs starptautisks fotokonkurss, kas notiek septembrī. "Kultūras pieminekļi Vikipēdijā" koncentrējas uz vietējiem vēstures pieminekļiem un kultūras mantojuma vietām. Saskaņā ar Ginesa rekordu grāmatu 2011. gada "Kultūras pieminekļi Vikipēdijā" konkurss pārspēja reģistrēto pasaules rekordu kā lielākais fotokonkurss. Arī turpmākajos gados konkursā iesniegto fotogrāfiju skaits bijis mērāms simtos tūkstošu fotogrāfiju.
Latvijā konkurss "Dabas skati Vikipēdijā" pirmoreiz notika 2017. gadā, dalībnieki iesniedza 571 fotogrāfiju. 2018. gadā 927, 2019. gadā 986, bet 2020. gadā 1268 fotogrāfijas.
Čalkova
Čalkova ir ciems Viļakas novada Šķilbēnu pagastā. Izvietojies pagasta centrālajā daļā 4,4 km no pagasta centra Rekovas, 23,1 km no novada centra Viļakas un 248,6 km no Rīgas.
Apdzīvotā vieta izvietojusies nomaļus no valsts autoceļiem.
Kliju apakšdzimta
Kliju apakšdzimta (Milvinae) ir vanagu dzimtas (Accipitridae) apakšdzimta, kurā tiek iedalītas 6 mūsdienās dzīvojošu plēsīgo putnu sugu ģintis. Tās sastopamas gandrīz visos kontinentos, izņemot Antarktīdu. Latvijā sastopamas divas kliju apakšdzimtas sugas: melnā klija (Milvus migrans) un sarkanā klija (Milvus milvus).
Kopīgās iezīmes
Klijas ir vidēji lieli un lieli plēsīgie putni ar gariem, platiem spārniem un salīdzinoši vājām, garām kājām un viegli liektiem nagiem. Knābis ir samērā šaurs, turklāt augšējā knābja daļas mala ir viļņota.
Bārāņs
Bārāņs (hu) ir ungāru uzvārds. Cilvēki ar šādu uzvārdu:
Kliju apakšdzimta
Kopīgās iezīmes
Šīs grupas putni mājo atklātās ainavās, ūdenstilpju krastos un ir aktīvi dienas laikā, lielāko daļu laika pavada, planējot augstu gaisā. Tie ir veikli un akrobātiski lidotāji. Apspalvojums atkarībā no sugas var būt brūns, pelēkbrūns, sarkanbrūns, raksturīgs gaišāku toņu garenvirziena svītrojums. Pamatā barojas ar maitas gaļu, bet reizēm arī medī, piemēram, ķirzakas, vardes, zivis un citus sīkus dzīvniekus.
Sistemātika
Kliju apakšdzimta (Milvinae)
Kārena Kārpentere
Kārena Anne Kārpentere (en;  — ) bija amerikāņu dziedātāja un bundziniece, kopā ar savu brāli Ričardu Kārpenteru grupas The Carpenters biedre no grupas izveides 1968. gadā līdz savai nāvei 1983. gadā. Ar raksturīgu trīs oktāvu kontralta vokālo diapazonu, laikabiedri viņu atzinīgi novērtēja kā lielisku vokālisti.